techiaith/cofnodycynulliad_en-cy huggingface dataset:
English: Thank you very much, Llywydd, and I hope the Minister has recovered after having suffered a cold last week. Following the election, the Government announced a plan to tackle the second homes crisis, which would include a pilot area. There are communities the length and breadth of the country feeling the impacts of this broad and damaging crisis. My concern, along with communities the length and breadth of Wales, is that the pilot is going to be far too narrow. It'll take far too long to implement properly, it will take even longer for its impacts to be understood and for any lessons to be learnt and to influence Government policy. Whilst the Government delays on real action, communities will suffer, houses will remain out of reach for people, prices will go up, and communities that have the language at their heart will be further eroded. With this pilot scheme in mind, therefore, will the Minister respond to the valid concern that other communities, those not involved in the pilot, are being left behind and ignored? What hope can we offer to these communities that need to see urgent steps taken on the issue of second homes? Thank you.
Welsh: Diolch yn fawr iawn, Llywydd, a gobeithio bod y Gweinidog yn well ar ôl ei hannwyd wythnos diwethaf. Yn dilyn yr etholiad, fe gyhoeddodd y Llywodraeth gynllun er mwyn mynd i'r afael â'r argyfwng ail gartrefi, a fydd yn cynnwys ardal beilot. Mae yna gymunedau ar hyd a lled y wlad yn teimlo effeithiau'r argyfwng eang a niweidiol yma. Fy mhryder i, ynghyd â chymunedau drwy Gymru benbaladr, ydy bod y peilot am fod yn llawer rhy gyfyng. Bydd yn cymryd llawer rhy hir i'w weithredu'n iawn, bydd yn cymryd hyd yn oed mwy o amser i'w effeithiau gael eu deall ac i unrhyw wersi fedru cael eu gweithredu a llywio polisi'r Llywodraeth. Tra bod y Llywodraeth yn oedi ar weithredu effeithiol go iawn, bydd cymunedau'n dioddef. Bydd tai yn aros allan o gyrraedd rhai sydd eu hangen, bydd prisiau'n codi, a chymunedau a'r iaith sy'n hollol greiddiol iddynt yn cael eu herydu. Gyda'r cynllun peilot yma mewn golwg, felly, a wnaiff y Gweinidog ymateb i'r pryder dilys fod cymunedau eraill, y rhai nad ydynt yn rhan o'r peilot, yn cael eu gadael ar ôl a'u hanwybyddu? Pa obaith gallwn ni ei gynnig i'r cymunedau yma sydd angen gweld camau brys yn cael eu cymryd ar fater ail gartrefi?
English: As the Member is well aware, we've been discussing this in the cross-party group, and amongst all the parties of the Senedd, attempting to find a cross-party way forward. So, it's a little disappointing to have it politicised in quite the way he's just done. We're running the pilot, as he well knows, in order to be able to ensure that we are going as fast as is humanly possible, given the range of very complex things that need to be done, whilst taking the communities with us. He will know as well as I do that this breaches a whole series of potential human rights, as well as other things, and that we need the people whose property rights and property investments are affected by this to be on board and happy about what is happening, otherwise the entire thing cannot work. The pilot scheme is in order for us to test that out, learn the lessons from it and then roll it out across Wales with the least problems possible, so that we can go at maximum speed. He is well aware of that, and, frankly, I'm very disappointed in his attempt to politicise it.
Welsh: Fel y gŵyr yr Aelod yn iawn, rydym wedi bod yn trafod hyn yn y grŵp trawsbleidiol, ac ymhlith holl bleidiau'r Senedd, i geisio dod o hyd i ffordd drawsbleidiol ymlaen. Felly, mae braidd yn siomedig ei fod wedi gwleidyddoli'r mater fel y gwnaeth. Rydym yn cynnal y cynllun peilot, fel y gŵyr, er mwyn gallu sicrhau ein bod yn mynd mor gyflym â phosibl, o ystyried yr ystod o bethau cymhleth iawn y mae angen eu gwneud, gan fynd â'r cymunedau gyda ni. Bydd yn gwybod cystal â minnau fod hyn yn mynd yn groes i gyfres gyfan o hawliau dynol posibl, yn ogystal â phethau eraill, a bod arnom angen i'r bobl y mae hyn yn effeithio ar eu hawliau eiddo a buddsoddiadau eiddo gefnogi hyn a bod yn fodlon gyda'r hyn sy'n digwydd, neu fel arall ni all yr holl beth weithio. Gallwn dreialu hynny gyda'r cynllun peilot, dysgu'r gwersi ac yna ei gyflwyno ledled Cymru gyda chyn lleied o broblemau â phosibl, fel y gallwn wneud pethau cyn gynted â phosibl. Mae'n ymwybodol iawn o hynny, ac a dweud y gwir, rwy'n siomedig iawn gyda'i ymgais i wleidyddoli'r mater.
English: Thank you very much, Minister, for that response to a political question in a political chamber. I want to turn now to the issue of gas power stations. Despite the seeming commitment of the Welsh Government to decarbonise, as is incorporated in your net-zero strategy, it's come to our attention that we here in Wales, or rather the Welsh Government, continue to allow planning permission for new gas installations. A power station in Wrexham is being built that will be operational 2,500 hours a year, a proposed power station in Bangor has been given planning permission, as well as a 5 MW development in Porthmadog, among many more across Wales. Surely, this is contrary to the Welsh Government's own strategy of decarbonising the Welsh economy and reaching net zero by 2050. If you are therefore serious about tackling climate change, why are you allowing new gas works to be built in Wales? Will you take the necessary steps to regulate and change planning regulations in order to prevent further developments of these unnecessarily?
Welsh: Diolch yn fawr iawn, Weinidog, am yr ateb hwnnw i gwestiwn gwleidyddol mewn siambr wleidyddol. Dwi am droi rŵan at fater pwerdai nwy. Er gwaethaf ymrwymiad ymddangosiadol Llywodraeth Cymru i ddatgarboneiddio, fel sy'n cael ei ymgorffori yn eich strategaeth sero net, mae wedi dod i'm sylw i ein bod ni yma yng Nghymru, neu yn hytrach fod Llywodraeth Cymru, yn dal i alluogi caniatâd cynllunio ar gyfer gosodiadau nwy newydd. Mae pwerdy yn Wrecsam yn cael ei adeiladu a fydd yn weithredol 2,500 awr y flwyddyn, mae pwerdy arfaethedig ym Mangor wedi cael caniatâd cynllunio, yn ogystal â phwerdy 5 MW arfaethedig ym Mhorthmadog, ymhlith llawer iawn mwy ar draws Cymru. Siawns nad yw hyn yn mynd yn groes i strategaeth Llywodraeth Cymru ei hun i ddatgarboneiddio economi Cymru a chyrraedd sero net erbyn 2050. Os ydych chi felly o ddifri ynghylch mynd i'r afael â newid hinsawdd, pam eich bod chi'n caniatáu i weithfeydd nwy newydd gael eu hadeiladau yng Nghymru? A fyddwch chi yn cymryd y camau angenrheidiol i reoli a newid rheolau cynllunio er mwyn galluogi peidio â datblygu rhagor o'r rhain yn ddiangen? Diolch.
English: Thank you very much, Minister. I would be delighted to see that transition plan, and I welcome your words on marine energy too, because that, of course, is the way forward. I want to turn finally to the issue of discretionary housing payments. In this regard, I want to focus on how effective local authorities are in using this addition of over £4 million for discretionary housing payments. As we know, the purpose of these payments is to assist those on benefits who have difficulty in paying their rent, particularly following the grave cuts by the Westminster Government. There's no doubt there have been problems in ensuring that people are making applications for these payments, and given the housing and homelessness crisis facing us here, with a number of people being kept in temporary accommodation, I'm sure the Minister would agree with me that it would be shocking if not all of this funding was allocated by the end of this financial year. But it's come to my attention that there are problems in terms of how many can actually claim these payments. So, I would like more detail from the Minister on this issue. Will the Minister confirm how many homeless households, since April, have been able to move from temporary accommodation to permanent accommodation by benefiting from these payments, including the additional £4 million allocated by the Welsh Government? And is the Welsh Government of the view that there is a need for stronger guidance for local authorities as to how to use that additional £4 million? Thank you.
Welsh: Diolch yn fawr iawn, Weinidog. Mi fuaswn i wrth fy modd yn gweld y transition plan yna, ac rwy'n croesawu'ch geiriau chi ar ynni y môr hefyd, achos dyna, wedi'r cyfan, yw'r ffordd ymlaen. Dwi am droi yn olaf at fater taliadau tai dewisol - discretionary housing payments. Yn hyn o beth, dwi am ganolbwyntio ar ba mor effeithiol mae awdurdodau lleol yn defnyddio'r ychwanegiad yma o dros £4 miliwn ar gyfer taliadau tai dewisol. Fel rydyn ni'n ei wybod, diben y taliadau yma ydy er mwyn helpu'r rhai sydd ar fudd-daliadau ac yn cael trafferth talu rhent, yn benodol yn dilyn toriadau ciaidd y Llywodraeth Geidwadol yn San Steffan. Does dim amheuaeth bod yna broblemau wedi bod efo sicrhau bod pobl yn gwneud cais am y taliadau yma, ac wrth ystyried yr argyfwng tai a digartrefedd sy'n ein hwynebu ni yma, gyda nifer cynyddol o bobl yn cael eu dal mewn llety dros dro, dwi'n siŵr y bydd y Gweinidog yn cytuno y byddai'n syfrdanol pe na bai'r arian yma i gyd yn cael ei ddyrannu erbyn diwedd y flwyddyn ariannol hon. Ond mae wedi dod i fy sylw i fod yna broblemau o ran faint sydd, mewn gwirionedd, yn medru hawlio'r taliadau. Felly, hoffwn gael rhagor o fanylion gan y Gweinidog ar y mater, os gwelwch yn dda. A wnaiff y Gweinidog gadarnhau faint o aelwydydd digartref, ers mis Ebrill, sydd wedi eu galluogi i symud o lety dros dro i gartrefi parhaol drwy fanteisio ar y taliadau tai dewisol, gan gynnwys y £4 miliwn atodol a ddyrannwyd gan Lywodraeth Cymru? Ac a yw Llywodraeth Cymru o'r farn bod angen canllawiau cryfach ar awdurdodau lleol ar sut i ddefnyddio'r £4 miliwn ychwanegol yma? Diolch.
English: We recently published our all-Wales delivery plan, 'Net Zero Wales'. This sets out the actions we must all take across this Senedd term on our journey towards net zero. This includes our approach to energy efficiency, which marries investment, innovation, public engagement and supply chain stimulus.
Welsh: Yn ddiweddar, gwnaethom gyhoeddi ein cynllun cyflawni ar gyfer Cymru gyfan, 'Cymru Sero Net'. Mae hwn yn nodi'r camau sy'n rhaid i bawb ohonom eu cymryd yn ystod tymor y Senedd ar ein taith tuag at sero net. Mae hyn yn cynnwys ein dull o weithredu ar effeithlonrwydd ynni, sy'n cysylltu buddsoddiad, arloesedd, ymgysylltiad â'r cyhoedd ac ysgogiad cadwyni cyflenwi.
English: En route to decarbonisation, the global energy price crisis has highlighted the current importance of gas as back-up when the energy contribution from intermittent wind and solar energy renewables is low. This fragile system faces further challenges with most of the UK's nuclear power plants, currently supplying around 20 per cent of our electricity, to close by the end of the decade. However, site proposals for new small modular nuclear reactors include north Wales, and the UK Nuclear Energy (Financing) Bill also offers potential for a new nuclear power station at Wylfa Newydd on Anglesey, with companies such as Bechtel and Rolls-Royce already keen to establish new nuclear power there. Further to my recent meeting with the chief executive of the Nuclear Industry Association, how do you therefore respond to his evidence that all the modern nuclear power stations planned or under construction in the UK can load follow - adjusting their power output as demand for electricity fluctuates throughout the day - and that in networks where nuclear consists of a high amount of generation, such as France, nuclear power stations routinely load follow or provide back-up, and that in a future UK grid consisting mainly of renewables and nuclear, nuclear would therefore be capable of load following or providing that back-up?
Welsh: Ar y daith tuag at ddatgarboneiddio, mae'r argyfwng prisiau ynni byd-eang wedi tynnu sylw at bwysigrwydd cyfredol nwy fel cyflenwad wrth gefn pan fo'r cyfraniad ynni o ynni adnewyddadwy ysbeidiol gwynt a haul yn isel. Mae'r system fregus hon yn wynebu heriau pellach gan y bydd y rhan fwyaf o bwerdai niwclear y DU, sy'n cyflenwi tua 20 y cant o'n trydan ar hyn o bryd, yn cau erbyn diwedd y degawd. Fodd bynnag, mae cynigion safle ar gyfer adweithyddion niwclear modiwlaidd bach newydd yn cynnwys gogledd Cymru, ac mae Bil Ynni Niwclear y DU (Ariannu) hefyd yn cynnig potensial ar gyfer gorsaf ynni niwclear newydd yn Wylfa Newydd ar Ynys Môn, gyda chwmnïau fel Bechtel a Rolls Royce eisoes yn awyddus i sefydlu pŵer niwclear newydd yno. Yn sgil fy nghyfarfod diweddar â phrif weithredwr Cymdeithas y Diwydiant Niwclear, sut rydych chi'n ymateb felly i'w dystiolaeth fod yr holl orsafoedd pŵer niwclear modern sydd wedi'u cynllunio neu sy'n cael eu hadeiladu yn y DU yn gallu addasu yn ôl y galw - addasu eu hallbwn pŵer wrth i'r galw am drydan amrywio drwy gydol y dydd - ac mewn rhwydweithiau lle cynhyrchir llawer iawn o ynni niwclear, fel Ffrainc, fod gorsafoedd pŵer niwclear yn addasu yn ôl y galw yn rheolaidd neu'n darparu cyflenwad wrth gefn, ac yng ngrid y DU yn y dyfodol sy'n cynnwys ynni adnewyddadwy a niwclear yn bennaf, y byddai niwclear yn gallu addasu yn ôl y galw neu ddarparu'r cyflenwad wrth gefn hwnnw?
English: Well, I'm sure he's right. I don't entirely understand what he's asking me, to be honest. I completely agree that nuclear has a role to play if we can get the right kinds of nuclear installation in Wales. He will know that we've got a cluster of scientists working on that in north-west Wales and that we're exploring the potential for Trawsfynydd. The problems of Wylfa are well known - whether we can get an investor for that scale of nuclear plant in Ynys Môn is just as much a responsibility of the UK Government as us, and we're working with them on that. If we can get that mix right, then I'm sure it does play a part in that. In the meantime, we're not relying on that in Wales. As I say, we are in a quest for baseload renewables, which is what he's talking about. If we can get that out of marine renewables without any of the difficulties that the nuclear industry has famously had over the years, then I would be in favour of doing so. But, I have no problem with discussing the potential for a nuclear solution in some parts of Wales if the technology is available and if we can make the project wash its face in affordability terms. My colleague the Minister for Economy has been working with a public sector owned company in order to exploit some of these materials, and I'm more than happy to - well, I've been working with my colleague the Minister for Economy on it, and I'm more than happy to keep the Senedd informed as those developments unfold.
Welsh: Wel, rwy'n siŵr ei fod yn iawn. Nid wyf yn deall yn llwyr yr hyn y mae'n ei ofyn i mi, a bod yn onest. Cytunaf yn llwyr fod gan niwclear ran i'w chwarae os gallwn sicrhau'r mathau cywir o orsafoedd niwclear yng Nghymru. Fe fydd yn gwybod bod gennym glwstwr o wyddonwyr yn gweithio ar hynny yng ngogledd-orllewin Cymru a'n bod yn archwilio'r potensial ar gyfer Trawsfynydd. Mae problemau Wylfa yn dra hysbys - mae cael buddsoddwr ar gyfer safle niwclear ar y raddfa honno yn Ynys Môn yn llawn cymaint o gyfrifoldeb i Lywodraeth y DU ag i ni, ac rydym yn gweithio gyda hwy ar hynny. Os gallwn gael y cymysgedd hwnnw'n iawn, rwy'n siŵr ei fod yn chwarae rhan yn hynny. Yn y cyfamser, nid ydym yn dibynnu ar hynny yng Nghymru. Fel y dywedaf, rydym yn chwilio am gyflenwad sylfaen o ynni adnewyddadwy, sef yr hyn y mae'n siarad amdano. Os gallwn gael hynny o ynni adnewyddadwy morol heb ddim o'r anawsterau amlwg y mae'r diwydiant niwclear wedi'u hwynebu dros y blynyddoedd, byddwn o blaid gwneud hynny. Ond nid oes gennyf unrhyw broblem gyda thrafod y potensial am ateb niwclear mewn rhai rhannau o Gymru os yw'r dechnoleg ar gael ac os gallwn sicrhau bod y prosiect yn un fforddiadwy. Mae fy nghyd-Aelod, Gweinidog yr Economi, wedi bod yn gweithio gyda chwmni sector cyhoeddus er mwyn manteisio ar rai o'r deunyddiau hyn, ac rwy'n fwy na pharod i - wel, rwyf wedi bod yn gweithio gyda fy nghyd-Aelod, Gweinidog yr Economi ar y mater, ac rwy'n fwy na pharod i roi'r wybodaeth ddiweddaraf i'r Senedd wrth i'r datblygiadau hynny fynd rhagddynt.
English: Devolving control over the Crown Estate would give us greater flexibility in choosing how far and fast we deploy renewables, particularly in Welsh waters. We intend for the Independent Commission on the Constitutional Future of Wales to consider the Crown Estate within the context of a comprehensive assessment of the powers Wales needs.
Welsh: Byddai datganoli rheolaeth dros Ystâd y Goron yn rhoi mwy o hyblygrwydd inni wrth ddewis pa mor bell a pha mor gyflym rydym am ddefnyddio ynni adnewyddadwy, yn enwedig yn nyfroedd Cymru. Rydym yn bwriadu i'r Comisiwn Annibynnol ar Ddyfodol Cyfansoddiadol Cymru ystyried Ystâd y Goron yng nghyd-destun asesiad cynhwysfawr o'r pwerau sydd eu hangen ar Gymru.
English: Thank you for your answer, Minister. On a visit yesterday with Cardiff port, we discussed the amazing possibilities that Wales has in the area of renewable energy, and the conversation went on to devolving the Crown Estate to Wales as has happened in Scotland already. As the First Minister said recently and as you have suggested today, the managers of the port also believed that devolving the Crown Estate would be a good thing for Wales and would create great potential in the area of renewable energy. The great concern for them and for me is that we're going to miss an opportunity, a great opportunity, here in Wales and that other countries are going to get in front of us here. So, bearing in mind the comments of the First Minister and bearing in mind what you said and in considering the obvious potential of devolving the Crown Estate to Wales, why did you, as a Government, as Labour here in the Senedd, vote with the Tory party against the Plaid Cymru motion to devolve the Crown Estate to Wales last month?
Welsh: Diolch yn fawr am eich ateb, Weinidog. Ar ymweliad ddoe â phorthladd Caerdydd, fe wnaethom ni drafod y posibiliadau anhygoel sydd gan Gymru ym maes ynni adnewyddadwy, ac aeth y sgwrs ymlaen ynglŷn â datganoli Ystâd y Goron i Gymru fel mae wedi digwydd i'r Alban yn barod. Fel gwnaeth y Prif Weinidog ddweud yn ddiweddar ac fel rŷch chi wedi awgrymu heddiw, roedd rheolwyr y porthladd hefyd yn credu, yn grediniol iawn, y byddai datganoli Ystâd y Goron yn beth da i Gymru ac yn creu potensial enfawr ym maes ynni adnewyddadwy. Y consýrn mawr gyda nhw a'r consýrn mawr gyda fi yw ein bod ni'n mynd i golli cyfle anhygoel fan hyn yng Nghymru a bod gwledydd eraill yn mynd i fynd ar flaen y gad gyda ni fan hyn. Felly, wrth gofio sylwadau'r Prif Weinidog, wrth gofio beth rŷch chi newydd ei ddweud ac o ystyried potensial amlwg datganoli Ystâd y Goron i Gymru, pam felly wnaethoch chi fel Llywodraeth, fel Llafur yma yn y Senedd, bleidleisio gyda'r blaid Dorïaidd yn erbyn mesur Plaid Cymru i ddatganoli Ystâd y Goron i Gymru fis diwethaf?
English: Minister, before I go on to my question, every time you mention the Deputy Minister taking a deep dive, I do imagine him physically taking a deep dive from time to time. [ Laughter. ] But thanks to the Member for submitting this really important question regarding the potential impact of devolving control of the Crown Estate in Wales on renewable energy. I'm sure you'll be aware, Minister, that over the last 10 years, the Crown Estate has contributed a huge £3 billion to the public purse, and aside from help and support for vital public services, good management of these important assets by the Crown Estate has led to great benefits for the people of Wales, including continued work on renewable energy, which you mentioned a moment ago, supporting hundreds of jobs, reducing those carbon emissions and maximising the potential for taxpayers by those contributions back to the Treasury. So, Minister, would you agree with me that we should be spending our time and energy propagating opportunities to work with the Crown Estate in a spirit of unity, working together to benefit the people of Wales, rather than sowing seeds of conflict and division? Diolch yn fawr iawn.
Welsh: Weinidog, cyn i mi ofyn fy nghwestiwn, bob tro y soniwch am y Dirprwy Weinidog yn cynnal astudiaeth ddofn - deep dive - rwy'n ei ddychmygu'n gorfforol yn plymio'n ddwfn o bryd i'w gilydd. [ Chwerthin. ] Ond diolch i'r Aelod am gyflwyno'r cwestiwn pwysig hwn ynghylch effaith bosibl datganoli rheolaeth ar Ystâd y Goron yng Nghymru ar ynni adnewyddadwy. Rwy'n siŵr y byddwch yn ymwybodol, Weinidog, fod Ystâd y Goron, dros y 10 mlynedd diwethaf, wedi cyfrannu £3 biliwn i'r pwrs cyhoeddus, ac ar wahân i helpu a chefnogi gwasanaethau cyhoeddus hanfodol, mae'r ffaith bod Ystâd y Goron wedi cadw rheolaeth dda ar yr asedau pwysig hyn wedi arwain at fanteision mawr i bobl Cymru, gan gynnwys gwaith parhaus ar ynni adnewyddadwy, y sonioch chi amdano eiliad yn ôl, cefnogi cannoedd o swyddi, lleihau allyriadau carbon a chynyddu'r potensial i drethdalwyr drwy'r cyfraniadau yn ôl i'r Trysorlys. Felly, Weinidog, a fyddech chi'n cytuno y dylem dreulio ein hamser a'n hegni yn creu cyfleoedd i weithio mewn ysbryd o undod gydag Ystâd y Goron, gan weithio gyda'n gilydd er budd pobl Cymru, yn hytrach na chreu rhaniadau a gwrthdaro? Diolch yn fawr iawn.
English: I do absolutely agree that we need to manage our relationship with the Crown Estate, which is a very good one, in order to make sure that we do unlock the potential for renewables, as I've just said. However, the UK Government did devolve the Crown Estate to Scotland back in 2016, they have control of the Crown Estate in Scotland and, as a result, are able to do a number of things, including bidding rounds for renewables under their own control, that we are not able to do, and that is, necessarily, a disadvantage. There's also an issue around the funding, so I'm not disagreeing with Sam Rowlands that we need to get on with the Crown Estate well and we need to make sure that we work happily with them, given the current state of play, but the Crown Estate are tasked specifically with generating a profit for the UK Treasury in England and Wales at the moment. That profit has totalled £3 billion over the last 10 years, and total net profits were £269.3 million in 2020-21, so I cannot pretend that I wouldn't much prefer to have a proportion of that coming direct to the Welsh Treasury instead of via the UK Government, who have been singularly unhelpful in making sure that we get a proper Barnettised formula. So, whilst I agree with the general thrust of his argument, there is undoubtedly a financial benefit, as is very obvious in Scotland, of having the Crown Estate devolved.
Welsh: Cytunaf yn llwyr fod angen inni reoli ein perthynas ag Ystâd y Goron, sy'n un dda iawn, er mwyn sicrhau ein bod yn datgloi'r potensial ar gyfer ynni adnewyddadwy, fel rwyf newydd ei ddweud. Fodd bynnag, datganolodd Llywodraeth y DU Ystâd y Goron i'r Alban yn ôl yn 2016, mae ganddynt reolaeth ar Ystâd y Goron yn yr Alban, ac o ganlyniad, gallant wneud nifer o bethau, gan gynnwys cynnal cylchoedd ceisiadau ar gyfer ynni adnewyddadwy o dan eu rheolaeth eu hunain, rhywbeth na allwn ni ei wneud, ac mae hynny, o reidrwydd, yn anfantais. Mae yna broblem hefyd yn ymwneud â'r cyllid, felly nid wyf yn anghytuno â Sam Rowlands pan ddywed bod angen inni gael perthynas dda ag Ystâd y Goron ac mae angen inni sicrhau ein bod yn gweithio'n hapus gyda hwy, o ystyried y sefyllfa bresennol, ond gorchwyl benodol Ystâd y Goron yw cynhyrchu elw i Drysorlys y DU yng Nghymru a Lloegr ar hyn o bryd. Dros y 10 mlynedd diwethaf, roedd yr elw hwnnw'n £3 biliwn, a'r elw net yn £269.3 miliwn yn 2020-21, felly ni allaf esgus na fyddai'n llawer gwell gennyf pe bai cyfran o hwnnw'n dod yn uniongyrchol i Drysorlys Cymru yn hytrach na thrwy Lywodraeth y DU, sydd wedi llusgo'i thraed yn arw rhag sicrhau ein bod yn cael fformiwla wedi'i Barnetteiddio'n gywir. Felly, er fy mod yn cytuno â byrdwn cyffredinol ei ddadl, ceir budd ariannol yn ddi-os, fel sy'n amlwg iawn yn yr Alban, o gael Ystâd y Goron wedi'i datganoli.